Un país petit com el nostre ha de poder completar el procés de digitalització\nActualitzada 23/11/2020 a les 07:26\nEn aquests moments hi ha molts joves i adolescents que es pregunten què faran a la vida, què estudiaran o quin és el futur que els espera.\nAquest dubtes es fan encara més importants quan comprovem que el futur està canviant a una velocitat que de vegades no tenim temps d’assimilar.\nLes persones emprenedores de tot el món tenen la capacitat d’anar surfejant en un mar d'incerteses, un mar de canvis que formen part d’aquest ADN emprenedor.\nLa velocitat del canvi és imparable, en una societat que evoluciona i que es transforma dia a dia. Hi ha moltes activitats, feines i oficis que han quedat pel camí. D’altres encara no les intuïm perquè ni tan sols existeixen.\nTant el jovent com els emprenedors i emprenedores compartim una visió de futur en la qual ens agradaria tenir algunes certeses. Tenir clar què podem fer i què ens ajudarà en el nostre desenvolupament com a persones i com a empreses autònomes.\nEls serveis públics, la nostra administració i el govern, tenen l’obligació d’establir les bases per a aquest futur, han d’anar un pas endavant. Malgrat els avantatges que dona la petitesa del nostre país estem encallats dins d’una burocràcia feixuga. Per obrir un negoci cal fer un viacrucis de no se sap quantes estacions, abans no se supera la següent etapa.\nVint metres quadrats, un extintor i un comptador de llum... de veritat heu pensat que així es promou la inversió estrangera? L’emprenedoria a casa?\nMolts tràmits s’han de fer al comú i després s’han de tornar a fer al Govern. Avui en dia no hauria de fer falta sortir de casa per resoldre aquests tràmits. Una signatura digital limitada hauria de permetre fer gestions tan senzilles com demanar els penals, els certificats i els permisos del comú o del Govern que encara avui s’han de fer de manera presencial. La llista és llarga.\nEl teletreball torna de nou al debat públic, i a la vida quotidiana de moltes empreses del país.\nPerò tenim assignatures pendents: tenim el país totalment connectat, la fibra òptica arriba a gairebé totes les llars, però hem de sortir de casa per anar de manera presencial a fer molts tràmits davant de l’administració.\nNomés un exemple: tothom alguna vegada ha hagut de demanar un certificat de bona conducta o d’antecedents penals. Un tràmit senzill com aquest implica fer la còpia del passaport perquè entre 24 a 48 hores ens puguin lliurar el certificat, un tràmit que es podria fer en 5 minuts via web.\nNo puc negar que s’han fet avenços –com no pot ser d’una altra manera. L’espai d’e-tràmits funciona per renovar el permís de caça o fer un tràmit bàsic sobre deutes, cotxes i residència, fins i tot té un apartat per a la recollida de la deixalla industrial.\nSabeu quants tràmits es poden fer online per obrir o tancar un negoci? –Sí, segur que ja ho sabeu: cap.\nIncomprensible, hores d’ara, si parlem d’un Govern que vol afavorir la inversió estrangera. Sabeu que a Estònia es pot obtenir la residència fiscal online (e-residency) en 6 o 8 setmanes, i que a més, poden cobrar en Paypal!\nQuè esperem? Qui esperem?\nEl nostres comerços han de competir de manera global, però no poden sortir del país digitalment. Moltes de les nostres idees de negoci s’han de plantejar instal·lar-se a l’altre costat de la frontera.\nFer tràmits online o tenir una administració al servei de la ciutadania no ens farà augmentar la xifra de negoci, però sí que ens permetrà dedicar-nos a fer negoci i a mirar de tirar endavant.\nEls emprenedors necessitem que l’administració pública, en tant que sòcia, ens ajudi a emprendre. O si més no, que no ens posi pals a les rodes.\nSí, dic la nostra sòcia, perquè bé que rep una part dels nostres beneficis.\nFa uns anys, el ministeri d’Educació va apostar per Google Suite for Education, un gran pas per arribar a tenir una societat digitalment alfabetitzada. Google ha avançat en el desenvolupament d’aquestes eines i els docents i l’alumnat també. Fa uns mesos, organitzar trobades virtuals entre alumnes i professors hauria semblat ciència-ficció, però avui no ho és. És el nostre dia a dia.\nÉs un exemple de creixement simbiòtic entre dues activitats. No hauria de ser tan difícil. Un petit país com el nostre ha de poder completar el procés de digitalització, treballar per tenir una administració amable amb l’emprenedoria i fer costat a totes aquestes persones que no poden perdre un matí o una tarda per fer uns tràmits, que –fàcilment– es poden resoldre per internet.\nÉs des de fa temps una promesa electoral. Una promesa que encara esperem que es faci realitat.\n*Felip Gallardo, Coordinador CEA MICRO


Esmorzar de finançament: Amb vista de fons de fons. ACCIÓ - Agència per la competitivitat de l'empresa Agenda. ACCIÓ - Agència per la Competitivitat de l'Empresa\nEsmorzar de finançament: Amb vista de fons de fons\nEl fons de fons és un vehicle que inverteix en altres fons d'inversió, el que permet diversificar, reduir riscos i tenir visió a escala global.\nEn el proper Esmorzar de Finançament ens aproparem a aquesta estratègia d'inversió de la mà de Roger Miralles, Partner a Mastertech Capital, qui compartirà, mitjançant casos reals, la seva perspectiva sobre els fons tecnològics amb millors retorns, d'Europa i els Estats Units.\nMastertech Capital és un fons de fons que inverteix en fons de venture capital europeus, i també d'Israel i els EUA, amb focus en fases seed i early stage.


On som – Gegants de Gràcia\nHomeLa Colla On som\nLa nostra entitat té la seu social a la Casa de la Festa La Violeta de Gràcia mentre que les diverses Figures Festives resten en exposició permanent al vestíbul de l’Ajuntament de Gràcia.\nDins de La Violeta duem a terme la nostra activitat ordinària desenvolupant actes de cultura popular, assajos de músics, gegantons i capgrossos; així com les nostres reunions i assemblees dins dels diferents espais en que compta aquest equipament públic.\nA l’Ajuntament, s’hi exposen totes les figures d’Imatgeria Festiva que duem les entitats adherides a la Coordinadora de Colles de Cultura de Gràcia. D’aquesta manera, s’hi mostren:\nEls Gegants de la Vila de Gràcia\nEls Gegantons Torradet i Gresca de la Festa Major de Gràcia\nEl Drac Vell de Gràcia\nEl Drac Nou de Gràcia\nEl Gaudiamus del Coll\nEl Gegantó Torres\nUs animem a que aneu a veure la rica imatgeria festiva amb la que compta la Vila de Gràcia!\nSi et vols posar en contacte amb nosaltres, deixa’ns el teu missatge i et respondrem el més aviat possible.


(Alcoi, 1985) Cambrera, mare i poeta, adoradora del cafè, el vi i el roller derby. Autora del poemari “Molles-Migas”, (publicat a l’editorial Amargord a la primavera de 2019) i col·laboradora del Fanzine “Cuidem Benimaclet”, on es van fer propostes d’il·lustració i poesia al voltant de la lluita per la terra i la cultura del territori. […]\n(Alcoi, 1985) Cambrera, mare i poeta, adoradora del cafè, el vi i el roller derby. Autora del poemari “Molles-Migas”, (publicat a l’editorial Amargord a la primavera de 2019) i col·laboradora del Fanzine “Cuidem Benimaclet”, on es van fer propostes d’il·lustració i poesia al voltant de la lluita per la terra i la cultura del territori. Membre del col·lectiu Antifeixista “Poesia contra la Intolerancia” de València, vinculat al World Poetry Movement. Actualment treballa en l’elaboració del seu segon poemari.\nEl recital recorre el País Valencià a través de diverses lluites barrials i territorials, com hifes del miceli, on conectar amb situacions polítiques, socials, migratories i ecològiques. Als poemes es poden visualitzar les crisis d’identitat des d’on ens preguntem què tan brutes tenim les mans, quines situacions ens envolten, tant les que veiem com les que no. Als poemes trobem crítica y la fragilitat d’un món que ens desagna.


El Palau Comtal serà del poble - El Portal de Centelles\nEl Palau Comtal serà del poble\nHi ha signat un contracte de promesa de venda de 900.000 euros\nDimarts, 5 de febrer de 2019 a les 10:01h\nL'alcalde Miquel Arisa i el regidor Josep Paré\nDesprés de nombrosos estira i arronses, negociacions, requeriments i balls de xifres; ara sí, el Palau dels Comtes de Centelles passarà a ser de propietat municipal.\nEl 24 de gener, M. Rosa de Llanza, administradora de l’empresa Palau Comtal de Centelles SL signava a Centelles un contracte de promesa de compravenda valorat en 900.000 euros. D’aquest import, el 75% es finançarà amb el Pla de Barris de la Generalitat. S’adquireix la totalitat de la finca, 4.584,51 metres quadrats, dels quals 2.980 corresponen a l’edifici de la plaça Major i la resta al pati i als horts que hi ha a la part posterior del palau i a una terrassa que hi ha sobre el vial de pas que connecta el carrer Hospital amb la Ronda de les Tàpies.\nLa compra està supeditada a l’aprovació del plenari municipal, que es podria fer a finals de febrer; a un procés participatiu que determini els usos de l’immoble i a una xerrada informativa pública. L’alcalde, Miquel Arisa, ha manifestat en diverses ocasions, a títol personal, que li agradaria que una part es pogués destinar com a centre econòmic público-privat on també es donés cabuda a professionals i autònoms que hi poguessin treballar.\nHan estat unes negociacions llargues que es remunten a l’any 2011 quan la propietat va presentar una taxació de 3,2 milions d’euros. Amb els anys i amb la manca de manteniment l’immoble es va anar malmetent. El mes de maig de 2017 s’ensorrava part de la teulada; es va haver de desallotjar el darrer llogater de la finca i construir un pas metàl·lic al carrer Hospital per evitar despreniments. Poques setmanes després la immobiliària de finques de luxe Lançois Doval anunciava el palau a la seva web per 1,2 milions d’euros, explicant que per la seva ubicació era ideal per a fer-hi habitatges de luxe o un centre assistencial per a gent gran. Lluny quedaven encara els 850.000 que estava disposat a oferir l’Ajuntament.\nEl regidor Josep Paré va posar-se al capdavant de les negociacions el 2017 després que tornés a reactivar el Pla de Barris. Per Paré “s’havia allargat molt el procés de compra i s’havia generat desconfiança per part de la propietat. Hem hagut de recuperar-la i renegociar el preu adequant-lo a l’estat actual de l’edifici”. Paré i Arisa coincideixen en què l’acord és positiu pel municipi alhora que permetrà revitalitzar la zona de la plaça Major.\nA finals de desembre passats i de manera urgent es van haver de posar xarxes a les finestres per evitar despreniments a càrrec dels propietaris d’aquell moment. Ara s’hauran de fer arranjaments de la coberta i la façana per garantir la seguretat i, després de les eleccions municipals s’haurà de fer front a les reformes necessàries segons els usos que s’hi vulguin donar.


Ho ha anunciat el president del govern espanyol, Pedro Sánchez, i el primer partit de Lliga serà el derbi andalús Sevilla-Betis, el 12 de juny\nLa Lliga de futbol podrà tornar d’aquí a quinze dies, a partir del 8 de juny. // EFE - FC Barcelona\nActualitzada el 25-05-2020 09:03\nEl futbol podrà tornar d’aquí a quinze dies. Ho ha anunciat el president del govern espanyol, Pedro Sánchez. A la compareixença d’aquest dissabte, Sánchez ha dit que la lliga de futbol tornarà a partir del 8 de juny.\nEl 8 de juny és un dilluns i, per tant, l’anunci de Sánchez obre la porta a que la Lliga torni el 12 de juny, aquell mateix divendres. Era, de fet, la proposta que feia Javier Tebas. En aquest escenari, el primer partit de Lliga seria el derbi andalús Sevilla - Betis.\nPer altra banda, la lliga ACB de bàsquet també ha rebut l’autorització administrativa per reprendre la competició la setmana del 8 de juny, aquesta setmana vinent es concretaran dates i seu de la fase final.\nCoincidirà amb la fase 3 “en gran part de l’estat”\nSánchez ha explicat que el govern espanyol ha autoritzat la represa de les grans competicions esportives i professionals a partir del 8 de juny “amb l’aval del Consell Superior d’Esports”. Segons ha explicat Sánchez, en aquell moment “s’iniciarà la fase 3 de la desescalada en gran part de l’estat”.\nAmb l’aval del Consell Superior d’Esports, el govern ha donat llum verda perquè es torni a celebrar LaLiga. El futbol espanyol té un seguiment massiu\nSánchez també ha assegurat que la lliga espanyola tornarà “garantint les màximes condicions sanitàries”.\nPortes obertes al turisme\nA la mateixa compareixença, Pedro Sánchez també ha convidat els professionals de l’hostaleria a preparar-se per reprendre l’activitat i acollir turistes i ha anunciat que a partir del juliol s’obriran les fronteres al turisme estranger de manera segura.\nSánchez ha recordat que el sector turístic “juga un paper fonamental” en l’economia i la creació de llocs de treball a l’estat. Per això, ha deixat clar que aquest estiu “hi haurà temporada turística” i ha apostat per reactivar el turisme dins de l’estat.\nEl president del govern espanyol, Pedro Sánchez, assegura que aquest estiu 'hi haurà temporada turística'. // EFE - Moncloa\nSánchez també ha fet un últim anunci: ha dit que el govern espanyol aprovarà la declaració de deu dies de dol oficial (el més llarg de tota l’etapa democràtica) a partir d’aquest dimarts, quan tot l’estat ja estigui en fase 1 de desescalada, per homenatjar totes les víctimes del coronavirus.\nEl Consell de Ministres també aprovarà l’ingrés mínim vital, el projecte estrella del vicepresident econòmic Pablo Iglesias. Sánchez va subratllar que és urgent posar fi a la pobresa que el coronavirus està agreujant. Aquest diumenge el ministre d’Inclusió, Seguretat Social i Migracions, José Luis Escrivá, en dona alguns detalls més en una entrevista a El Periódico . Costarà uns 3.000 milions d’euros anuals i arribarà a unes 850.000 famílies, o el que és el mateix, 2,3 milions de persones a tot l’estat. Escrivá calcula que l’ingrés mínim anirà en funció dels casos dels 460 als 1.100 euros al mes.\n19-05-2020 10:08 FUTBOL\n20-05-2020 09:15 ‘TU DIRÀS’\nPablo Machín: “Estic convençut que l’Espanyol es pot salvar”


Detenen quatre persones per intentar robar en un bar de Santa Cristina d'Aro • Ràdio Capital de l'Empordà\nDes de finals d'any, un dispositiu conjunt amb policies locals ha permès arrestar 12 persones\nEls Mossos d’Esquadra, conjuntament amb la Policia Local de Santa Cristina d’Aro, han detingut tres homes, d’entre 35 i 46 anys, i una dona de 40 per intentar robar en un bar del municipi. Els fets van tenir lloc el 9 de febrer cap a dos quarts de dues de la matinada, quan la policia va saber que s’estava produint un robatori en un establiment del carrer Ridaura. Quan hi van arribar, van trobar la porta forçada per diversos punts, tot i que els lladres no van aconseguir entrar-hi. Gràcies a la col·laboració ciutadana, van saber que els autors dels fets anaven vestits foscos i encaputxats. Una dona els esperava dins d’un cotxe, amb el que van fugir, i els testimonis van poder donar detalls del vehicle i de la direcció que havien agafat.\nPoc després, al carrer Salvador Espriu, els policies van localitzar el vehicle amb els quatre ocupants. Després d’identificar els passatgers, van escorcollar el vehicle on van localitzar-hi un mall de fusta, diversos tornavisos, una serra, claus allen i gorres, entre d’altres.\nTots quatre, amb antecedents, van quedar arrestats per un delicte de robatori amb força, en grau de temptativa. Desés de passar a disposició judicial, van quedar en llibertat amb càrrecs.\nUn dispositiu conjunt\nLes detencions s’emmarquen en un dispositiu que es va iniciar a finals de l’any passat, quan es va detectar un increment de robatoris amb força en domicilis i establiments comercials de les poblacions de Sant Feliu de Guíxols, Calonge i Sant Antoni i Santa Cristina.\nEl treball conjunt dels Mossos i de les policies locals dels diferents municipis ha aconseguit un total de 12 detencions, tres de les quals han acabat amb presó. També s’han pogut resoldre més de 25 fets des de l’1 de desembre. El dispositiu continua en marxa i no es descarten noves detencions en els pròxims dies.\nArticle anteriorL’arxiu del Consell Comarcal del Baix Empordà guardarà plaques de vidre de Raurich i Pericot\nArticle següentPalamós vol comprar un espai pel Casal de la Gent Gran


La Cursa de Sant Miquel "millorarà en qualitat" per "créixer progressivament" | Viu Molins de Rei\nLa Cursa de Sant Miquel “millorarà en qualitat per créixer progressivament”\nLa regidoria d’Esports de l’Ajuntament de Molins de Rei espera que la incorporació del sistema ChampionChip i l’obertura a les noves tecnologies aconsegueixin millorar la qualitat de la Cursa de Sant Miquel.\nLa Festa Major de Molins de Rei també és esportiva gràcies l’Open Intantil de BTT, organitzat per One to One, i a la prova més tradicional de l’atletisme a la vila: la Cursa de Sant Miquel, que es disputa el proper diumenge 22 de setembre. Enguany, des de la regidoria d’Esports de l’Ajuntament, encapçalada per Xavi Paz (PSC), s’espera millorar la qualitat d’una prova que està “en creixement” i que l’any passat va aconseguir aplegar a 353 atletes més que en l’edició de 2011.\nLes principals novetats de la cursa són la incorporació del sistema de cronometratge ChampionChip i l’obertura d’una pàgina web a través de la qual s’han pogut fer les inscripcions. En aquest sentit, Xavi Paz diu en declaracions a Viu Molins de Rei: “Hem fet un salt important de cara a ser una cursa del segle XXI”. Segons el regidor socialista, aficionat a l’atletisme, el nou sistema de cronometratge és “una novetat reclamada pels atletes i que, a més, vam prometre ara fa un any”, quan es van registrar diferents problemes en aquest sentit.\nPaz opina que amb aquest nou sistema, que dota de visibilitat a la cursa dins del panorama de l’atletisme català, “el creixement no serà exponencial d’una edició a l’altra, però segur que tindrem un creixement progressiu”. Tot i que encara no hi ha una xifra definitiva, ja hi han més de 300 inscrits a la cursa de 10 km i, per tant, es superarà la xifra de participants de l’any passat amb la incorporació d’una innovació tecnològica que és recurrent a la majoria de curses catalanes.\nEl recorregut de la competició de 10km, amb un cost d’inscripció de 12 euros, es tornarà a obrir a diferents barris de la vila, de la mateixa manera que es va fer l’any passat. A més, s’ha incorporat un reconeixement del recorregut quatre dies abans de la prova gràcies a la col·laboració de la secció d’atletisme de l’AEM i de ComeKm. Les altres dues curses, la popular de 3,3km i l’infantil de 1,4km són considerades per Paz com “proves consolidades” amb un circuit planer i accessible per a tothom. Del seu èxit o fracàs dependrà el número de participants finals en la jornada esportiva.\nProblemes a les inscripcions\nLa trenta-cinquena edició de la cursa ha estat la primera en la qual s’han pogut realitzar les inscripcions de forma telemàtica a través d’Internet. El nou sistema ha creat alguna irregularitat a l’hora de confirmar les inscripcions i algunes persones que estaven apuntades a la cursa no van ser afegides dins la base de dades dels consistori. “Va haver-hi un problema amb el servidor de la cursa infantil i popular”, explica Xavi Paz. Això ha generat una feina extra a la regidoria d’Esports però, tot i això, “ara tots els problemes estan solucionats” i, en un principi, no hi ha d’haver cap persona que es presenti el proper dia 22 pensant que està inscrit sense constar-li a l’Ajuntament.\nEtiquetes:atletisme cursa de Sant Miquel cursa de Sant Miquel 2013 Festa Major Festa Major 2013 Festa Major de Sant Miquel Xavi Paz


Cementiri de Pneumàtics: Regals frikis de les Festes 2013-2014\nRegals frikis de les Festes 2013-2014\nEl Pare Noel i els Reis d'Orient s'han portat molt bé amb mi, han estat generosos com sempre i entre les coses que m'han dut n'hi ha algunes que entrarien en la categoria de "frikis" (és a dir, aquelles que les persones més grans de la família et regalen amb cara de "a veure quan et passa la ximpleria") i que, per tant, vull compartir amb les lectores i els lectors d'aquest bloc, de manera que els he fet fotos i us les vull presentar.\nAl novembre l'editorial EDT, antiga Glénat, va fer una liquidació de còmics amb l'excusa d'un trasllat d'oficines que de moment encara està pendent. El cas és que hi vaig anar i em vaig endur unes quantes coses i, com que em vaig passar una mica, algunes les vaig convertir en regals de Nadal i Reis que després he rebut a diferents cases.\nUna de les coses és aquest pack format pels números 1, 2, 3, 5 i 6 (els que hi havia) de Saint Seiya en edició integral o definitiva, actualment en mans de Planeta DeAgostini. Jo havia començat l'edició anterior, en volums de gruix i mida estàndard, però em vaig desfer dels números que tenia quan es va anunciar aquesta i, com sempre em passa, els diners no van sobreviure a l'espera.\nEn la mateixa categoria tenim els volums 10, 12 i 17 de Black Jack, una de les meves obres preferides d'Osamu Tezuka, amb què completo per fi la col·lecció.\nTambé els números 4, 5, 6, 7 i 11 de Sakura, la caçadora de cartes (en català, sí), col·lecció que tenia pendent acabar des de feia molts anys...\n...I que per fi vaig completar quan per Reis em va arribar el número 3, que el dia de l'outlet d'EDT no hi era (o estava molt malmès i llavors sortia massa car per estar en unes condicions de segona mà mal cuidada).\nFora d'EDT, de Panini els Reis em van portar l'11 i el 12 de Hunter x Hunter, i com que ja tenia el 13 i el 14 em poso per fi al dia i podré llegir-ne uns quants de seguits.\nDe Planeta DeAgostini em van portar el volum 6 de Master Keaton, amb el qual també em poso al dia, però no n'hi ha foto perquè hi va haver un petit error i en comptes de ser el 6 era el 7, problema que està a punt de resoldre's.\nSortim de l'àmbit estricte dels còmics, però no del paper, perquè el Pare Noel em va dur un pack de paquets de mocadors de superherois de DC Comics, que sospito que només decoren els plàstics i els mocadors en si són blancs, però que de tota manera no penso obrir i queden, així, per a funcions decoratives.\nEn l'àmbit del marxandatge els Reis em van portar un clauer d'en P-chan, conegut a Catalunya com a "Baconet", que és el Ryôga de Ranma 1/2 transformat per culpa de l'aigua freda.\nFa poc vaig perdre el que tenia des de feia moltíssims anys, perquè aquests clauers tenen tendència a descargolar-se de la cadena, i tot i que vaig manifestar que no en calia un altre els Reis han decidit que volen que torni a patir per si aquest també se'm perd.\nAquest cop no havia demanat cap videojoc, perquè fa poc me'n vaig comprar alguns i els que tinc al punt de mira encara no han assolit els preus que estic disposat a pagar o a fer pagar (i parlo d'Anglaterra, on són sempre molt més barats que aquí), però vaig tenir l'agradable sorpresa de rebre El profesor Layton y la Caja de Pandora, de la Nintendo DS.\nLa història d'aquest regal és que el dia de Sant Esteve, quan ens reunim tots els cosins, vam dur a terme la primera edició de l'amic invisible entre cosins, amb la variant —molt diferent de l'original— de jugar-se els regals als daus i anar-ne desembolicant un a cada ronda. El cas és que ajustant-me al pressupost màxim de 10 euros que havíem establert jo vaig portar una còpia d'aquest joc, d'oferta a Opencor, i com que vaig dir que si em tocava a mi mateix no em suposaria cap desgràcia, perquè em faltava i el volia, els Reis van parar l'orella i me'n van dur una altra còpia.\nAcabem amb un altre article de marxandatge, en aquest cas de videojocs, que no em podia esperar de cap manera perquè no sabia que existia. Es tracta de la figura del Koopa Troopa, la tortuga dels jocs d'en Mario, amb el seu kart.\nLa qüestió és que sempre l'havia volgut, perquè és el personatge que agafo més sovint als títols de la saga Mario Kart, la meva preferida, però les diverses col·leccions de ninots amb kart que havien sortit fins ara no havien inclòs mai aquest personatge, i ja no esperava veure-la mai. No sabia, i per tant va ser una sorpresa molt agradable, que a les del Mario Kart 7 (Nintendo 3DS) sí que l'havien tingut en compte.\nEtiquetes de comentaris: Black Jack, dc comics, Festes, Frikades, Hunter x Hunter, Koopa Troopa, Mario Kart, Master Keaton, Nadal, P-chan, Professor Layton, Ranma, Regals, Reis d'Orient, Saint Seiya, Sakura la Caçadora de Cartes, tezuka\nKeromi 13 de gener de 2014 a les 12:56\nM'alegro que t'agradessin les coses :D i el clauer no es perdrà! i sino ja et compraré un altre jeje :P


Catalunya decreta el confinament municipal i tanca el comerç no essencial els caps de setmana\nCatalunya decreta el confinament municipal 10 dies i tanca el comerç no essencial els caps de setmana\n04/01/2021 a les 13:26\nEl Govern tanca, a més, centres comercials, botigues de més de 400 metres quadrats i gimnasos\n© Un control dels Mossos d'Esquadra durant el confinament perimetral.\nEl Procicat ha aprovat aquest dilluns el confinament municipal durant 10 dies a partir del 7 de gener, així com el tancament del comerç no essencial els caps de setmana. A més, tancaran tots els dies els centres comercials, les botigues de més de 400 metres quadrats i els gimnasos. Només es permetran les activitats esportives a l'aire lliure.\nEl lleure queda suspès, així com la majoria de les extraescolars. Només es podran realitzar les que mantinguin el mateix grup de convivència de l'escola i es facin al propi centre. La restauració i la cultura, en canvi, no sumen noves restriccions. El retorn escolar es manté en el dia 11 de gener.\n"Seran 10 dies per aturar el país amb una nova aturada social", ha resumit la consellera de Salut, Alba Vergés.\nSegons ha explicat el conseller d'Interior, Miquel Sàmper, s'ha optat pel confinament perimetral de municipi perquè és "més fàcil" controlar la sortida o l'entrada d'un municipi que d'una comarca i a més es compta amb les policies locals per fer-ho.\nEl Ripollès i la Cerdanya\nEn aquest confinament municipal no es farà excepcions per desplaçaments a segones residències o per fer estades en allotjaments turístics, com sí que estava permès durant el confinament de cap de setmana vigent fins ara. Sàmper ha explicat que les persones que tinguin reserves en hotels, cases rurals o siguin en segones residències podran tornar al domicili després del dia 7 i, per tant, no cal que avancin la tornada. "Sempre hi ha hagut l'excepció de tornar al domicili", ha dit.\nLes noves restriccions tampoc no canvien la previsió d'exàmens presencials de les universitats o les oposicions de docents, que es faran tal com s'havia previst i amb les mesures preventives corresponents. Sí que es mantindrà l'activitat reglada com ara els cursos de l'Escola Oficial d'Idiomes (EOI). "No estan recollides en l'àmbit extraescolar i poden iniciar els cursos que tenen", ha dit Vergés.\nRestriccions per "mantenir el virus a ratlla"\nVergés ha explicat que les noves mesures busquen frenar la tendència a l'alça i "mantenir el virus a ratlla". Per la seva banda, el secretari de Salut Pública, Josep Maria Argimon, ha defensat que les noves restriccions són "unes mesures de molt impacte i curta durada" i ha apuntat que l'objectiu ara mateix "no és reduir les xifres" sinó "aturar-les i frenar-les". "Això és pot agosarat? Potser, però tenim el país i la situació econòmica que tenim, no som Alemanya, ni França ni Holanda, que ningú s'enganyi", ha afegit.\nDes de 16 d'octubre, s'ha denunciat 1.419 establiments, 573 per part de Mossos i 856 per policia local. De l'1 de gener al 3 de gener s'ha fet 3.287 denúncies en total, i d'aquestes 67 han estat en establiments. Si es té en compte la darrera setmana, s'han fet 5.220 denúncies i en els darrers 15, 10.396. D'altra banda, en total ja s'han fet 134.121 identificacions per incompliment de les restriccions, 1.329 en el darrer cap de setmana.\nPel que fa al trànsit, hi ha hagut un descens del 40 i 50% de mitjana durant els festius i el cap de setmana respecte a l'any passat. En el cas del túnel del Cadí, i a causa del confinament comarcal a la Cerdanya i el Ripollès, s'ha notat una reducció de més del 90% respecte al 2020.\nD'altra banda, Sàmper ha explicat que els Mossos van detectar 10 persones a l'Aeroport del Prat que van intentar embarcar en un avió en direcció a Abu Dhabi amb un certificat fals amb resultats de PCR. Segons ha explicat Sàmper, s'ha denunciat a les deu persones, de nacionalitat paquistanesa, per un delicte lleu de falsificació de certificats. A més, s'ha obert una investigació per aclarir qui podria haver-hi darrere de la falsificació. Segons el conseller, és la primera vegada que es dona una situació així a nivell grupal. Els Mossos ja havien detectat tres persones més que havien falsificat certificats per poder volar, però va ser en vols diferents.\nEn ser preguntat per si s'ha detectat la nova soca del coronavirus a Catalunya, Argimon ha dit que de moment no s'ha trobat casos, però que "molt probablement" l'acabaran trobant al territori. El secretari de Salut Pública ha explicat que ara per ara s'està intensificant la seqüenciació i ha apuntat que és "difícil" que no sigui a Catalunya tenint en compte que ja està a altres comunitats autònomes de l'Estat.\nEls indicadors de covid continuen a l'alça a Lleida, que suma cinc morts més\nSalut començarà a vacunar sanitaris aquesta setmana


encenent la imaginació: de desembre 2012\nA punt d'estrenar el 2013. La finestra pretén ser una metàfora: ens mostra el que hi ha davant, però també ens torna el nostre propi reflex, allò que som. D'aquesta manera es presenta l'any nou: clar i transparent, davant nostre, aguantant-nos la mirada. Deixant entrar la llum i embolcallant-nos amb la seva escalfor, com una ofrena del que serà. Oferint-se a nosaltres nu i cru. El món és fora la finestra. El present omplirà els dies que han de venir. Només cal sortir a buscar-ho.\nUn petit balanç del 2012 ens descobreix un any que ens ha portat moltes alegries, algunes sorpreses i unes poques (poquetes) penes i desil·lusions. Aquest balanç, tenint en compte la que està caient, em fa sentir optimista. Són temps difícils per a tots nosaltres, ens ha tocat viure un moment dur, i malgrat la il·lusió ens amara els ulls no podem evitar que en més d'un i de dos moments ens sentim frustrats, enfadats i estafats. Malgrat tot, aquest any que s'acaba ens ha obsequiat amb un munt de moments bonics per col·leccionar.\nAquest 2012 la família imaginaire ha crescut una mica. Cada dia sou més els que us passeu per aquestes pàgines, les llegiu i a vegades fins i tot ens expliqueu alguna coseta. Això em fa feliç.\nEl 2012 m'ha descobert instagram. A través seu he descobert tot un món i he connectat un munt de gent creativa i fantàstica sense la qual aquest bloc (i servidora) no seria el que és, i d'instagram als seus blocs hi ha un pas. Això em fa feliç.\nAquest 2012 hem tingut un munt de coses per a celebrar: vam quedar finalistes dels Premis Blocs Catalunya i hem celebrat el nostre primer aniversari. Jo, que sóc cul de mal seient, he sigut capaç de centrar-me i tirar endavant un projecte al llarg de més d'un any. Això significa (crec) que he trobat el meu lloc. I això, també em fa feliç.\nEl 2012 m'ha ajudat a afinar la mirada. Observant, escrutant i investigant. Procurant romandre atenta i entendre el que veig. Descobrint. Aprenent "a llegir" els meus fills. Segurament, això és el que em fa més feliç de tot.\nRepassant la llista de propòsits per al 2012 reconec que no vaig ser molt ambiciosa i alhora ho vaig ser molt. Justament com ara, perquè quan un es proposa educar amb el cor, aprendre i buscar maneres de gestionar millor el seu temps i l'espai que ocupa, perquè quan un es proposa estar a l'alçada dels nens s'ha de posar de puntetes (com diu Janus Korczak) per a estar a l'alçada dels seus sentiments.\nTot i així, crec que encara puc millorar algunes coses, i als propòstis de l'any passat, que a hores d'ara segueixen en peu i vigents, hi afegiré un parell de petits-grans propòsits.\nMillorar la meva manera de comunicar-me amb els meus fills. Cuidant i acurant més el llenguatge, i entenent que no sempre el que m'agrada a mi ha d'agradar-los a ells, però sobretot respectant que no sempre el que els agrada a ells ha d'agradar-me a mi. Al llarg d'aquest any m'he sorprès a mi mateixa en alguns moments (normalment moments estressants, però això no és excusa) mostrant-me poc respectuosa amb els seus gustos. Recordo un dia que, escollint un conte jo els vaig dir que aquelles il·lustracions eren HO-RRI-BLES! (així: en majúscules, síl·laba a síl·laba i amb exclamació final). Bé, encara crec que aquelles il·lustracions eren horribles (sóc molt tossuda, jo), però les formes es poden millorar (i he de dir, en favor meu que aquell dia vaig acabar comprant el llibre de les il·lustracions horroroses).\nAquest és un propòsit senzill però molt important per a mi (i per a la nostra salut). Ho reconec, tinc un problema amb l'aigua: en bec poca. Bé, poca no, en bec poc sovint. I als meus fills els passa el mateix, a més no la tenen accessible, així que si en volen me'l han de demanar a mi (i a vegades ens acabem despistant tots). Així que pretenc instaurar un self-service d'aigua a casa. Senzill, eh? Però cal pensar-hi.\nAixí doncs, no em queda més que desitjar-vos que el 2013 sigui generós amb vosaltres i que es presenti curiós, il·lusionat i ple d'imaginació. La resta, ja es farà. I ara sí...\n31 de Desembre del 2012. angaleta i família.\nPublicat per Àngela Angaleta a 20:06 4 comentaris:\nEtiquetes de comentaris: festes i tradicions, inspiració, reflexions\nL'any passat us vam presentar la nostra decoració de nadal. Aquest any hem seguit amb el propòsit de fer-nos-ho nosaltres mateixos, però procurant no perdre de vista que per a nosaltres el més important és el procés, no el resultat. Així que amb la imaginació desperta, procurant recrear-nos en cada moment del procés creatiu, hem dedicat unes quantes hores a fer i desfer. Des de l'escola dels nens ens van demanar que féssim una aportació al pessebre col·lectiu, i ens va tocar fer una muntanya. També hem fet una pastoreta i un caganer per al nostre pessebre, però el que més ha agradat als nens ha sigut decorar la porta.\nL'estructura de la muntanya la vam fer amb cartró i cinta adhesiva, la vam forrar amb una mica de paper de diari i cola blanca dil·luïda en aigua. En primer terme podeu observar un "mapa de colors" com va anomenar-lo en Biel, que tenia molt clara la disposició i els colors que de la muntanya: verdor frondosa a la part baixa, roca i fang a la part central i blanc de neu a la part alta.\nNeu en forma de sal.\nEn aquesta part del procés s'hi van recrear.\nTaula i alguns dels materials.\nRetallant fregalls per a fer arbres.\nNo vaig trobar cap més manera de fer que s'aguantés. Sí: vaig cosir el fregall a la fusta.\nAquesta és la nostra muntanya.\nLa pastoreta i el caganer.\nL'any passat vam proposar-nos fer alguns pastors i animalons per al pessebre... bé, no ho vam fer. Així que aquest any ens hi hem posat. Rotlles de paper higiènic, paper de regal, ràfia i cola.\nL'arbre (o els arbres) de la porta.\nEls vaig presentar un parell de siluetes i els vaig demanar que els omplíssin amb post-its.\nUn rere l'altre.\nI amb calma i paciència van anar omplint.\nDesprés van pintar uns adhesius blancs.\nUn munt d'adhesius.\nA dalt, els adhesius d'en Biel, de temàtica variada. A baix, els de la Llum: nenes plorant d'alegria i cercles-estrella.\nVan decorar els arbres amb les boles.\nHo hem fet, com l'any passat, amb la imaginació desperta i moltes ganes de deixar-nos sorprendre. Barrejant tècniques precises i tècniques imprecises. Inspirant-nos i bebent en l'art pixelat i també utilitzant fil i agulla. Bevent i deixant beure.\nDesembre del 2012. Cinc anys.\nPublicat per Àngela Angaleta a 2:43 3 comentaris:\nEtiquetes de comentaris: 5 anys, creació i expressió, DIY, festes i tradicions\nPublicat per Àngela Angaleta a 20:40 6 comentaris:\nUn dels records més potents de la meva infància és el Lego i aquest record va associat a una lleugera sensació d'entumiment, conseqüència de l'elevat nombre d'hores que passava asseguda a terra triant, remenant, encaixant, fent, desfent, construïnt aprenentatges. No m'estendré parlant dels múltiples beneficis del Lego, però per esmentar-ne alguns podem dir que s'afirma que desenvolupen la creativitat, que afavoreixen la motricitat fina perquè degut a la manipulació de les peces s'enforteix la musculatura de les mans i els dits, que el reconeixement i associació de colors creant patrons i formes afavoreix l'adquisició del llenguatge lògico-matemàtic i que la construcció requereix enfrontar-se a un seguit de dilemes, afavorint la presa de decisions i la resolució de problemes.\nA la Llum i a en Biel els encanta jugar amb el Lego, fa poc més d'un any que l'hem introduït (fins aleshores només jugaven amb el Duplo, ja que les peces són més grans, adequades per a mans petites i boques curioses). I tant els agrada jugar amb l'un com amb l'altre, però això sí: per separat. Així que un dia, vaig pensar que els podia presentar els dos Legos junts a la taula de la sala de jocs. Al cap i a la fi, es diu Duplo perquè és el doble de l'altre. No podia ser de cap altra manera: havien d'encaixar.\nExplosió del joc.\nCombinant peces grans i petites sobre una base.\nTorre i personatges.\nRebuscant a terra. Definitivament, crec que el Lego no té cabuda sobre la taula: el terra és el seu lloc. On jo jugava, on juguen els meus fills.\nI poc a poc es perfilen els escenaris de joc.\nLa multitud col·labora per derrotar el pingüí gegant, que ha resultat ser malvat.\nBarrejar materials de joc és despertar la creativitat. Tot es pot barrejar: coses que semblen no encaixar, encaixen; coses que semblen encaixar construeixen escenaris de joc emocionants. Barrejar és crear connexions, inventar, relacionar, construïr coneixements sobre coneixements.\nSetembre del 2012. Quatre anys, gairebé cinc.\nPublicat per Àngela Angaleta a 2:09 3 comentaris:\nEtiquetes de comentaris: 4 anys, creació i expressió, geometria, llenguatge matemàtic, motricitat fina, tridimensionalitat\nSobre el terra, en un mirall, en l'aire o sobre la taula. Improvisar és innovar. Improvisar és crear i és imaginar. Improvisar és capturar la idea en el moment del seu naixement. Improvisar és, per tant, l'expressió crua i sense digerir. Més enllà del valor plàstic (o artístic) d'aquestes creacions la seva importància rau en el seu suport, en la seva bellesa efímera.\nGelats i animalons. Dibuixant amb pals.\nSomrient i radiant, només pot ser el sol. Dibuixant amb una pedra.\nResseguint l'ombra que projecta l'element. Un moment preciós.\nLlar de foc i espurna saltarina.\nI un bolet que apareix!\nPetjada de dinosaure. Dibuixada amb els peus.\nDibuixos en el cacau que cau a la taula a l'hora d'esmorzar. Divertiments i distraccions per als dits.\nConillets somrients en el mirall entelat. Utilitzant el dit.\nDibuixos en l'aire amb una cinta.\nEl rastre del moviment. La felicitat deu assemblar-se a això.\nI més dibuixos en l'aire: amb foc. Formes que la retina reté per uns instants i recorda abans no s'esvaeixin.\nFins que la flama s'apaga.\nImprovisar és regalar-se els sentits valent-se dels estris: pals, pedres, cintes, bengales i el propi cos ens permeten establir un diàleg amb els elements. Només d'aquesta manera es pot dibuixar l'aire fent cercles de moviment i foc, l'aigua feta vapor sobre un mirall i la terra eixuta per sobre i amarada per sota.\nDesembre del 2011, març, juny,octubre i desembre del 2012.\nPublicat per Àngela Angaleta a 23:28 8 comentaris:\nEtiquetes de comentaris: 4 anys, 5 anys, aprenentatge significatiu, art efímer, creació i expressió, experimentació, exterior, inspiració, joc, jocs de llum, percepció visual, pintar de manera no habitual


La pròxima matinada poden caure alguns flocs a la zona costanera de l'Alt Empordà - Diari de Girona\nefe | barcelona 30.11.2017 | 21:38\nLa nevada de la 2012 va portar la neu a platges com la de Llafranc. Marc Martí (Arxiu).\nLes temperatures han començat a baixar avui bruscament a Catalunya, on els termòmetres han caigut fins a -10,2ºC a Das (Cerdanya), i per demà s'espera que pugui nevar a qualsevol punt, fins i tot en punts pròxims al litoral, encara que les nevades seran més copioses per damunt dels 600 metres.\nSegons les previsions del Servei Meteorològic de Catalunya (SMC), les temperatures cauran encara més demà i dissabte i poden arribar-se a assolir fins a -20ºC en algunes valls durant el cap de setmana i dilluns.\nLes precipitacions de neu seran importants demà a les comarques del Pirineu, on durant tot el cap de setmana es pot acumular més de mig metre de neu.\nA la zona de la Val d'Aran es preveu que demà puguin acumular-se 20 centímetres de neu per damunt de la cota de 600 metres.\nLa pròxima matinada i en les primeres hores del matí, la cota de neu pot ser de 200 metres a les comarques pirinenques i fins i tot deixar alguns flocs a la zona costanera de l'Alt Empordà.\nAl llarg del matí també hi pot haver precipitacions de neu a la zona interior del prelitoral de Tarragona i a la zona central de Catalunya.\nSegons les previsions, la cota de neu oscil·larà en funció de la temperatura ambient i se situarà entre 200 i 400 metres d'altura.\nL'SMC preveu que a partir de la tarda de demà i fins dissabte a la nit el vent bufi de component nord a la meitat nord de Catalunya, a les Terres de l'Ebre i al litoral de Tarragona, cosa que agreujarà la sensació de fred, que serà molt intens en cotes altes.\nLes mínimes avui han caigut fins a -9,1ºC a Guixers, -7,7ºC a Puigcerdà (Cerdanya) o -7,4ºC de Vilanova de Segrià (Segrià).


Duplex et Terrasse Mazarin Ais de Provença França - Ofertes d'hotels amb els MILLORS DESCOMPTES EN LÍNIA\n6 rue Roux alpheran, Quartier Mazarin, Ctre Ville, Ais de Provença, França, 13100 - Veure al mapa\n"Extremely comfortable and well appointed duplex apartment in..."\nMés informació sobre Duplex et Terrasse Mazarin\nPer als viatgers què vulguin captar les imatges i els sons de Aix-en-Provence, Duplex et Terrasse Mazarin és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Duplex et Terrasse Mazarin és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Duplex et Terrasse Mazarin es reflexa en cada habitació. aire condicionat, calefacció, balcó/terrassa, insonorització, despertador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Duplex et Terrasse Mazarin és un lloc ideal d'estada pels viatgers que busquin encant, comfort i facilitat a Aix-en-Provence.\nPlease note that your credit card details for a EUR 1200 deposit will be requested upon arrival. These details may be used to charge for any damages incurred to the accommodation during your stay.\nTots els tipus de viatgers (23) Parelles (8) Viatgers en solitari (1) Famílies amb infants petits (4) Famílies amb infants grans (7) Grups (3)


Per oferir-li una experiència de navegació adaptada a les seves necessitats, i optimitzar el rendiment de EveniaHotels.com (la "Web"), li comuniquem que la nostra web utilitza cookies. EVENIA HOTELS fa un ús completament responsable i no intrusiu de les cookies i, com ens preocupa la seva privacitat, l'informem sobre l'ús que fem de les cookies en el nostre site i les opcions que té per a modificar l'ús de les mateixes.\nUna cookie és un fitxer que es descarrega i s'emmagatzema en l'equip de l'usuari en accedir a determinades pàgines web, per emmagatzemar i recuperar informació sobre la navegació que es realitza des d'aquest equip.\nPer què EVENIA HOTELS utilitza les cookies.\nLes cookies són essencials per al funcionament d'Internet, aportant avantatges per a la prestació de serveis interactius, facilitant la navegació i usabilitat de la nostra web. Les cookies permeten que la nostra web reconegui el navegador i identifiqui que ets un determinat usuari. Per tant, les cookies s'utilitzen bàsicament per recordar les opcions que has escollit dins del web: l'idioma de navegació, la moneda que utilitzes, les dades d'un formulari, etc .... Les cookies també asseguren que quan tornis a visitar una pàgina web, aquesta et reconegui.\nAmb l'objectiu d'aconseguir una pàgina web fàcil d'usar i funcional, EveniaHotels.com utilitza diferents cookies:\nCookies Essencials: s'utilitzen per a que la pàgina web funcioni correctament, per permetre't crear un compte d'usuari, realitzar i gestionar les teves reserves.\nCookies Funcionals: s'utilitzen per recordar les preferències sol•licitades en visites anteriors, inclosos els canvis realitzats per personalitzar el lloc web conforme a les seves preferències. La informació que recullen aquestes cookies és anònima.\nCookies de Rendiment: s'utilitzen per analitzar la forma en què els usuaris visiten la nostra pàgina web (de forma anònima) i poder optimitzar la web i oferir una millor experiència de compra als usuaris. Les dades que recollim a través de les cookies inclouen les pàgines web que han vist, les pàgines per les que han entrat i sortit, les paraules de cerca que utilitzen, etc...\nCookies de Publicitat: s'utilitzen per oferir anuncis i productes adaptats als teus gustos, necessitats i requeriments tant a EVENIA HOTELS com en altres webs a través de "retargeting".\nNOTA: s'inclou aquest apartat il•lustratiu per tal que EVENIA identifiqui les dades de cookies propis o de tercers, en el sentit indicat infra, a manera d'exemple amb algunes de les cookies més representatives.\nMantenir informació de sessió de l'usuari.\nValidació al repositori de documents Multimedia (avi, pdf, jpg, …)\nControla l'accés a la visualització de documents multimèdia inclosos en producte (pdf, rtf, gif, tif, avi, etc.) dependiendo de si es client o no.\nContrasenya encriptada de l'usuari de productes Wolters Kluwer.\nPossibilita el no tenir que teclejar la contrasenya del producte quan s'accedeix al mateix, si aquesta opció ha estat seleccionada.\nEstadístiques de nombre de visites a pàgines, temps de navegació, estadístiques, redireccions, motors de búsqueda, sites referits, etc.\nRecopilar i unificar en informes estadístics sobre el trànsit de cada lloc, audiència total, visites a pàgines concretes, seguiment de clics sobre determinades parts del lloc, etc.\nEstadístiques per a investigació de marketing de mercats\nRecopila informació sobre el tipus de lloc, activitat i serveis oferts per comprendre el tipus de grandària i qualitat de l'audiència.\nFreqüència i temàtica dels anuncis mostrats\nLes galetes emmagatzemades s'utilitzen per guardar informació sobre tipus de navegador, sistema operatiu i data i hora en què va ser mostrat cada banner a la pàgina. Això permet mesurar la freqüència de visualització d'aquests banners i poder reportar aquesta informació estadística als nostres anunciants de publicitat.\nCom a garantia complementària a la informació proporcionada anteriorment. L'usuari pot en qualsevol moment revocar el funcionament de les galetes d'aquest lloc web mitjançant a configuració del navegador:\nEls sistemes de opt-out indicats a la taula respecte a cadascuna de les cookies on s'aplica, poden comportar que s'instal•li en el seu equip una cookie de rebuig perquè funcioni la seva elecció de desactivació.\nLa nostra web utilitza cookies de tercers per oferir a l'usuari una millor experiència. Les cookies de tercers que utilitzem pertanyen a empreses en línia reconegudes i de confiança dedicades a la publicitat i al màrqueting. Aquestes empreses necessiten introduir cookies per habilitar els seus serveis. Els nostres proveïdors de serveis estan compromesos amb l'aplicació d'un codi ètic de comerç responsable i mantenen uns elevats estàndards de qualitat i privacitat en la gestió de les dades. Accedeix a www.networkadvertising.org i www.youronlinechoices.com per identificar els partners de EVENIA HOTELS que han emmagatzemat cookies al teu ordinador. Si no vols que els seus cookies s'emmagatzemin al teu ordinador només has de fer clic a la casella de l'empresa corresponent que vols descartar.\nLes cookies que utilitzem tenen una vida útil variable depenent del seu ús. La vida útil màxima d'algunes de les cookies és de 90 dies des de la data de l'última visita al cercador d'hotels del web, llevat que decideixis inhabilitar. És possible esborrar totes les cookies del navegador en qualsevol moment accedint a la configuració del navegador i clicant en el botó "esborrar cookies". També pots desactivar les cookies de rendiment a través d'aquest enllaç: https://tools.google.com/dlpage/gaoptout.\nLa nostra web utilitza web Beacons. Un web beacon és un píxel (una petita imatge) que es descarrega al teu ordinador juntament amb la pàgina web en format HTML. Els web Beacons d'aquesta Web s'utilitzen com a part dels nostres anuncis en línia tant a la nostra pàgina web com en les de tercers, per saber si un usuari que veu un anunci en línia acaba fent una reserva.


Bereshit: la reconstrucció de Barcelona i altres mons: Walter Benjamin\nArticle publicat l'1 de gener de 2011 per recordar\nels 70 anys de la mort de Walter Benjamin\nWalter Benjamin (Berlín, 15 de juliol de 1892 - Portbou, 26 de setembre de 1940). He esperat un dia després del 2010 per esmentar els 70 anys de la mort del filòsof alemany. He esperat l'any nou per la suposada esperança que l'inici d'un cicle nou comporta. 70 anys d’una mort ignominiosa que exemplifica perfectament el seu concepte d’història i memòria. Una vida truncada, una història malmesa, fugint de la barbàrie entre dos focs: el nazisme i la dictadura franquista, que el van dur a suïcidar-se, entre el 26 i el 27 de setembre de 1940, a Portbou, on arriba, camí dels Estats Units, fugint de la Gestapo i on la policia espanyola l'avisa que si creua la frontera serà deportat a Alemanya. D'altres versions afirmen que va ser assassinat. Al cementiri de Portbou un memorial li ret homenatge malgrat que la tomba original no ha estat trobada.\nMonument a Walter Benjamin en el cementiri de Portbou\nEl concepte d’història per a Benjamin, des d’un punt de vista epistemològic, es defineix com l’anàlisi del passat en quant conjunt de fets empírics (científics) que han donat continuïtat a la història, però que la memòria modifica. La història no és només la dels vencedors sinó també la dels perdedors i els seus fracassos, que no han deixat rastre aparent. I això ho diu algú que va viure les dues guerres mundials, amb la correlació que existeix entre una i altra. Benjamin era jueu i alemany.\nBenjamin anuncia com n’és de perillós, en el present, tancar els ulls davant dels que tenen el risc de ser exclosos de la història. A la seva teoria de la història, l’oblit és més vast i estructural que el record. I en la pràctica política, som nosaltres mateixos qui estem posant en perill el progrés si persistim en l’oblit dels exclosos. Penso en el fenomen dels refugiats, un problema en l’època de Benjamin i en la nostra, amb la diferència que nosaltres tenim més dades, més coneixement i més recursos que a la primera meitat del segle XX.\nEl passat perdura a la nostra memòria com una runa desarticulada que se’ns presenta fragmentàriament. En aquest sentit, tot present, tot fragment, té la seva prehistòria. I com si estigués fent psicoanàlisi, en els traumes de la memòria, en les seves surgències violentes d’avui (les guerres, però no només) busca el rastre de la barbàrie per redimir-la a través de la narració, de la paraula.\nLa narració, el conte, és la memòria compartida. I la paraula... Després de Proust, Kafka i els surrealistes la paraula abandona el seu sentit burgès per recuperar el seu poder elemental i gestual. Deia Benjamin que la paraula com a gest és la forma suprema en què la veritat se'ns pot presentar en una època despullada de la doctrina teològica. En els temps d'Adam, la paraula i el gest de nomenar eren el mateix. La paraula no com a element instrumental, sinó “sagrat”, concepte agafat de la tradició bíblica hebrea.\nEm fascina la idea del conte com a mirall on ens reconeixem i que ens transforma, però també la idea del conte que a la vegada es transforma amb nosaltres i amb el món. Potser hauríem de començar a mirar la bruixa, la madrastra i el llop, els perdedors, com als exclosos de la Història. Però d’això ja en parlarem un altre dia. Ara només volia recordar que Benjamin és viu, i que el gest i la paraula també.\nL'estació i el poble de Portbou, l'any 1940\nEtiquetes de comentaris: conte , filosofia , Franquisme , judaisme , nazisme , Walter Benjamin\nCécile Fox 26 de setembre, 2018\nEnric H. March 26 de setembre, 2018\nManuel Caireta Gener 26 de setembre, 2018\nM'ha emocionat l'escrit homenatge a Walter Benjamin. No sabia gran cosa de la seva vida, si de la seva mort a Portbou. Gràcies per l'escrit ens farà posar una mica seriosos dins l'espectacle del món actual.\nGràcies, Manuel! Tens raó. Precisament en els temps actuals en què a alguns els falla la memòria Walter Benjamin és més present que mai.


XVIII Festival Internacional de Cinema de Tarragona\nDesprés d’una setmana de bones pel·lícules d’arreu del món s’acaba el REC, un petit festival, que any rere any creix en públic, en qualitat de la programació, en espais de projecció i en iniciatives paral·leles al concurs.\nLa temàtica que ha complementat les pelis a competició (Recvolucions) ha calat en el REC d’enguany. En homenatge als 50 anys del ’68, les revoltes col·lectives i les revolucions personals, han trastocat aquests dies, cinematogràficament parlant, la ciutat, tal com augurava l’Organització.\nEl propi cartell del festival, inspirat en La llibertat guiant el poble d’Eugène Delacroix n’és una mostra, una valenta declaració d’intencions.\nEl Programa Recvolucions\nEn aquesta línia “revolucionària” durant el mes previ a la setmana del REC s’han projectat quatre pelis, entre les que destacaria La revolución silenciosa, Alemanya. Bona, molt bona. Basada en un fet real que succeí a Berlín Oriental poc abans d’alçar-se el Mur. Un grup d’estudiants de batxillerat, entusiasmats per la revolta del poble hongarès contra la repressió soviètica, decideixen guardar un minut de silenci en solidaritat. Aquesta acció aparentment senzilla mostra, de manera emotiva, la força del col·lectiu davant d’un entorn inflexible.\nTambé forma part d’aquest programa la sessió inaugural, amb la projecció de la darrera pel·lícula d’Emir Kusturica, El Pepe, una vida suprema, un documental que recorre diferents moments en la vida de José Mujica, expresident de l’Uruguai.\nPerò d’entre totes les Recvolucions cal destacar un documental extraordinari, Comandante Arian, de l’Alba Sotorra, directora reusenca, que ens apropa a la realitat d’una brigada de milicianes i la seva revolució feminista al front de la guerra de Síria. “Una història de dones, guerra i llibertat” que no ens hem de perdre, aprofitant que ha estat nominada a Millor documental als Premis Gaudí.\nLa competició internacional Opera Prima\nHan estat deu els films a competició. Difícil veure-ho tot perquè sovint requereix sessions maratonianes de tres o quatre pelis diàries; però els comentaris del públic a l’entrada, a la sortida, a les cues d’espera, als bars del voltant prenent una canya entre passi i passi, coincidien en què el nivell en general ha estat molt bo. No puc parlar-ne de totes, però sí puc ressaltar-ne algunes... d’aquelles que es diuen ‘imperdibles”.\nLas herederas, de Paraguai, una peli deliciosa, nostàlgica, que mostra la decadència de dues dones, filles de bona família, que han sobreviscut sobradament gràcies al patrimoni heretat, fins que minven els recursos i la Martina, carregada de deutes, acaba a la presó. Chela, amb una interpretació fantàstica que va merèixer l’Os de plata a la millor actriu al Festival de Berlín, s’enfronta a la soledat i reinventa la seva vida.\nLittle Tickles, que ve a ser “Pessigolletes”, francesa, una història corprenedora i impactant per la brutalitat del tema. L’abús reiterat en la infantesa de l’Odette per un amic de la família... jugar a les pessigolles, l’empeny ja adulta a bolcar-se gairebé violentament en la dansa intentant fugir del passat esgarrifós que ha viscut. Com si a través de l’art pogués restaurar l’equilibri emocional. Alguns dels personatges, molt ben dibuixats, mostren els trets sovint inexplicables que fan possible la tragèdia i fan impossible sortir-se’n. Mostra la innocència i vulnerabilitat de la nena, la ignorància inexplicable d’un pare i una mare, la normalitat patològica de l’abusador així com la desgràcia vital de l’Odette dona. La peli, favorita de Xavier García Puerto, director del festival, finalment va endur-se el Premi del Públic.\nRuben Brandt, Collector, hongaresa. Un film d’animació que no requereix ser seguidor d’aquest tipus de cinema per gaudir d’un festí per als sentits. El guió, el relat, queda esclafat per una originalitat estètica brutal. Ruben Brandt (de Rubens i Rembrant) és un psicoterapeuta que pateix violents malsons inspirats en famoses obres d’art. Quatre dels seus pacients, liderats per Mimi, s’ofereixen a robar les obres d’art que el torturen donat que creuen que els malsons desapareixeran en posseir-les. L’aventura els fa viatjar per museus i galeries d’art d’arreu del món, el Louvre, la Tate Gallery, el MoMA... i arrossega l’espectador entre obres “animades” de Picasso, Hopper, Caravaggio, Van Gogh... Tot plegat, l’estètica de les figures, els paisatges, els carrers de les ciutats, la clínica terapèutica, el moviment dels vehicles, els viatges en tren... un regal.\nLes Projeccions Especials\nA banda de la programació a concurs s’han presentat altres pel·lícules dignes de veure com El Rey, adaptació cinematogràfica de l’obra teatral. Ficció sobre la història recent d’Espanya en la que es passegen els fantasmes de les monarquies imposades i la transició edulcorada... el rei emèrit, Franco, Suárez, Cebrián... en definitiva una peli controvertida, incòmoda per a molts i que va comptar amb la presència de Willy Toledo el dia de la projecció.\nEn una altra línia, voldria destacar Viaje al cuarto de una madre, espanyola, que narra una història emotiva entre mare i filla, en la que trontolla el món comú que van construir després de la mort del pare. Una reflexió sobre el dol, la pèrdua de la filla que marxa i la llibertat de decidir el seu futur. Tal com va descriure la pròpia directora, Celia Rico, present en la projecció, “la película pretende capturar esos momentos delicados de la vida donde el amor se revela en el saber alejarse, en el saber dejar ir”. Una preciositat que, dos dies després de finalitzar el REC, obtingué nou nominacions als Premis Gaudí.\nEl festival s’acaba amb la presència de Juanma Bajo Ulloa, en la cloenda i lliurament de premis i la projecció d’Alas de mariposa, el seu primer llargmetratge com a director.\nEn definitiva, un REC de primera línia i del qual únicament em queda un dubte incomprensible, el Premi Internacional a la Millor Opera Prima atorgat a The heart, una història d’amor sueca, en la que no hi perdré ni cinc minuts.\nLlarga vida al REC !


(Mallorca) Ruta el 10 de març de 2019; 6 km; +216 -300; 3 hores. Excursió organitzada amb el següent itinerari: Deià, Cala Deià, Llucalcari, Bens d’Avall. Participants: Anna, Toni, Jaume i Miquel. Tipus de sortida: circular; Dificultat: fàcil.\nFA ANYS: L’any 1239 Nunó Sanç va fundar Deià.\nComencem l’excursió a Deià, una vila a tocar de mar però ja dins de la Serra de Tramuntana, entre els municipis de Valldemossa i Sóller. El seu nom prové de l’àrab “day’ah”, amb el significat de lloc petit, llogaret.\nEl primer tram és un bonic camí que planeja. Deià va figurar en la fundació del monestir de Sant Bernat de la Real, que va ser cedida als monjos del Cister. Després de la conquesta de Madina Mayurqa, el 1229, per part del rei Jaume I, el territori on ara estem va ser cedit, en el Repartiment de l’illa, a Nunó Sanç, comte de Rosselló i Cerdanya.\nLes magnífiques soques de les oliveres (“Olea europaea”) ens parlen de segles de vida d’aquests exemplars. L’oli d’oliva és el tret diferencial més destacat de l’alimentació mediterrània. A l’antiga Grècia, l’oli d’olivera es considerava sagrat i s’utilitzava per ungir atletes i reis.\nAvui passarem varis ‘botadors’. Aquest és el primer i d’aquí a una mica anirem pujant-ne i baixant-ne més. Els botadors són unes escales que permeten superar el pas dels filats o tancats de les terres.\nCom coneixement de la història diguem que avui fa uns 100 anys, el 6 de gener de 1919, va morir Theodore Roosvelt, el 25è president dels Estats Units. Va destacar, entre d’altres, per la seva política de conservació els espais i recursos naturals: va crear el Servei Forestal, 5 parcs nacionals, 51 reserves d’aus, 4 reserves de caça i 150 boscos nacionals. Una de les seves frases més famoses va ser “els homes mai poden escapar a ser governats; o han de governar-se a sí mateixos o s’han de sotmetre a ser governats per altres”.\nTenim sota nostre mateix la bonica Cala de Deià.\nUn dels diversos rètols que veurem. L’any 1239 a la península hi havia diversos regnes, estats o nacions. Jaume I era el sobirà de Catalunya, Aragó i Mallorca. A Navarra el sobirà era Teobaldo I El Trovador, nebot de Sancho VII El Fuerte. Cal esmentar, com a dada històrica, que els navarresos van fer servir aquell dret de decidir el seu futur (que encara en temps moderns algun estat europeu no acaba d’admetre) per rebutjar la voluntat del rei finat, Sancho, de fer hereu seu a Jaume I de Catalunya i Aragó.\nEls amics s’aturen per fer una fotografia. Aquell 1239 que comentàvem, a Castella el sobirà era Fernando III El Santo. D’aquest monarca es pot dir que s’havia fet amb Còrdova el 1236 i que el 1244 va pactar les fronteres amb la Corona catalano aragonesa en el conegut com Tractat d’Almirra. El rei castellà va prosseguir la conquesta de tot Andalusia, excepte el regne de Granada, fins el 1248, data en que va conquerir Sevilla amb el suport de Jaume I El Conqueridor.\nAquest és el torrent S’Encolla que, com altres, ens fan baixar i pujar una mica.\nLes vistes de la costa són magnífiques amb aquest pins que ens recorden la Costa Brava.\nUna petita piscina natural demana la fotografia. Estem passant per sota de les cases, que s’endevinen turó amunt, de Llucalcari. En el Repartiment, va ser Gilabert de Cruïlles, senyor de l’Empordà, qui va prendre possessió de la zona de Llucalcari.\nAquest topònim té origen àrab i llatí i es tradueix com ‘alqueria del bosc’. En alguns documents es parla de la conquesta per part de Jaume I com de la conquesta “d’Aragó”; és una dada incorrecta. Jaume I era rei d’Aragó i sobirà de Catalunya. Havia convocat Corts Generals a Monsó amb la participació dels membres de les corts de Catalunya i també d’Aragó. Allà es tractava de decidir la ‘Operació de la Mediterrània’, però els nobles aragonesos es van oposar a finançar-la i a participar-hi, per això la conquesta mediterrània va ser obra dels recursos i homes de Catalunya. Per tant, Jaume I va conquerir Mallorca al capdavant de tropes catalanes i amb suport financer de nobles i ciutats catalanes del Rosselló; per aquesta raó en el Repartiment són aquests els qui reben les possessions.\nCap a la part final d’aquest caminada tenim varies pujades i baixades, de relativa comoditat.\nFinalment arribem a les envistes del grup de cases d’Es Bens d’Avall.\nSi vols la ruta per a gps, pots anar a: https://ca.wikiloc.com/rutes-senderisme/deia-cala-deia-llucalcari-bens-davall-34112170


La ponència de l'Estatut no tancarà cap qüestió que susciti polèmica\n23 setembre 2020 20:26\nFinançament, equilibri territorial i model audiovisual quedaran a l'aire\nRafel Gallego | 16 febrer 2006\nEls membres de la ponència sobre la reforma estatutària no tancaran cap qüestió que generi controvèrsia. O el que és el mateix, si finalment s'aprova un nou Estatut serà perquè els líders dels principals partits illencs pacten els punts més conflictius: finançament autonòmic, equilibri territorial, model audiovisual, competències de Justícia i carta de drets i deures.\nAixí es va assegurar ahir des de les files del Partit Popular i aquestes són les premisses sobre les quals estan treballant els grups parlamentaris. De fet, des de la represa de les seves tasques, a principis del mes de febrer, l'esmentada ponència no ha concretat cap assumpte de rellevància.\nSegonts fonts «populars», els diputats discutiran sobre l'informe presentat pel comitè de savis, cada grup emetrà els seus vots particulars i, al final, es redactarà una proposta que inclourà tots aquells articles més o manco «pacífics».\nTanmateix, els articles més polèmics es remetran a futures negociacions, ja sigui entre les dues grans formacions polítiques de l'arxipèlag balear (PP i PSIB-PSOE), ja sigui amb la participació de la resta de partit.\nUn exemple de l'anterior es va donar a la sessió que la ponència va viure ahir. Els grups varen acceptar que l'estatut prevegi la creació d'un consell audivisual que vetlli per la imparcialitat i el rigor dels mitjans de comunicació; de totes maneres, en cap moment varen arribar a acordar les competències concretes d'aquest òrgan ni el model de radiotelevisió pública que ha de regir en la comunitat autònoma.


Pares, metges, especialistes i educadors s’han implicat els darrers anys perquè els infants segueixin una dieta sana i equilibrada, però les dades demostren que l’esforç efectuat ha estat insuficient. Gairebé 22 milions de nens i nenes europeus, un de cada tres, superen el pes saludable que els correspon per a la seva edat. D’aquests, més de cinc milions pateixen d’obesitat. El consum desmesurat de productes dolços i rics en greixos i la tradicional reticència dels infants a menjar fruites i hortalisses fresques a diari expliquen part del problema. La falta d’activitat física fa la resta.\nL’elevada i preocupant taxa d’obesitat infantil -a Espanya arriba al 16% en nens i nenes d’entre 6 i 12 anys- ha propiciat que la Unió Europea aprovi diverses resolucions en suport de polítiques escolars que ofereixen oportunitats als infants perquè triïn aliments sans i nutritius. L’objectiu prioritari de la política europea de prevenció sanitària és posar en marxa programes d’educació alimentària als centres escolars per promocionar la salut i la prevenció, sobretot, de l’obesitat infantil. Algunes d’aquestes propostes inclouen la distribució gratuïta de llet o de fruita i la promoció de practicar esports de forma regular.\nLa mala alimentació que en general segueixen els infants i joves ha obligat a adoptar diferents iniciatives per a tractar aquest trastorn alimentari com un problema greu. Qualsevol acció encaminada a complir aquest propòsit passa per sensibilitzar tant els infants com els implicats en la seva educació alimentària, sobretot la família i el professorat, de l’impacte que genera en la salut una mala alimentació.\nL’últim projecte aprovat pel Parlament Europeu a les acaballes del 2008 és el “Pla de consum de fruita fresca a les escoles” (School Fruit Scheme), l’objectiu del qual és que tots els escolars europeus mengin fruita fresca a diari. Aquest pla paneuropeu és una de les propostes que s’inclouen dins del projecte europeu de més envergadura en prevenció de la salut per mitjà de de la nutrició, conegut com l'”Estratègia per a Europa sobre la nutrició, la sobrecàrrega i l’obesitat”. Es basa en l’establiment de les mesures concretes que puguin adoptar-se a escala comunitària a fi que la mala alimentació i la falta d’activitat física deixin de ser les principals causes de malalties evitables i de morts prematures a Europa. Ara correspon als governs dels estats membres, entre els quals hi ha Espanya, decidir si desitgen participar-hi.\nAquesta decisió arriba uns pocs mesos després que l’Eurocambra aprovés un altre informe en què rebutjava la venda de productes d’alt contingut en greixos, sal i sucres a les escoles, al mateix temps que demanava que els programes escolars dediquessin almenys tres hores setmanals a l’assignatura d’educació física.\nL’Organització Mundial de la Salut (OMS) recomana el consum diari d’un mínim de 400 grams de fruita i verdura per als menors d’onze anys, però la majoria no arriben a aquest objectiu. En aquest sentit, la creació d’un pla de distribució gratuïta de fruita a les escoles podria ser determinant per a millorar la dieta dels infants. Els ajudaria a desenvolupar el seu sentit del gust i adquiririen hàbits saludables. S’ha comprovat que les persones que des de ben joves segueixen pautes correctes d’alimentació, les mantenen durant tota la vida.\nEs preveu que el pla s’apliqui de manera promocional a començament del curs escolar 2009-2010 en un nombre reduït de centres. Si funciona bé, s’estendrà a l’àmbit estatal i s’acompanyarà de campanyes de difusió i programes d’educació alimentària. Aquest projecte, que de primer començarà amb el repartiment de fruita fresca i que preveu continuar amb el repartiment d’hortalisses, s’uneix a un altre que ja es va posar en marxa fa més de 30 anys, “Llet a les escoles” (European School Milk Scheme). Gràcies a aquest programa, els infants dels centres escolars adherits tenen l’oportunitat de consumir a diari un got de llet o un derivat lacti, poc gras -iogurt o altres llets fermentades i formatge-, aliments essencials en la seva dieta diària pel valor nutricional que tenen.\nUn projecte semblant de distribució gratuïta de fruita fresca a les escoles, el “USDA Fresh Fruit and Vegetable Program”, es va implementar el 2002 als Estats Units. El programa, que va començar com un projecte pilot en poc més de 100 escoles de quatre estats, ha donat tan bons resultats quant als hàbits correctes entre la població infantil que s’ha convertit en una acció permanent que, a hores d’ara, arriba a les escoles de tot el país.\nA Espanya, sota les directrius de l’Estratègia per a la Nutrició, l’Activitat Física i la Prevenció de l’Obesitat (NAOS), i a partir del suport del Ministeri de Sanitat i Consum i el d’Educació, Política Social i Esport, es desenvolupa des del curs escolar 2006-2007 una iniciativa pionera d’educació alimentària: el programa Perseu, un programa pilot escolar de referència per a la salut i l’exercici contra l’obesitat.\nUna proposta que es va dissenyar per promoure hàbits alimentaris saludables i estimular la pràctica d’activitat física regular des de l’escola a un sector concret de la població. Els participants són infants d’entre 6 i 10 anys de sis comunitats autònomes (Galícia, Castella i Lleó, Extremadura, Múrcia, Andalusia i Canàries) i de les ciutats autònomes de Ceuta i Melilla, que són les regions amb la taxa més alta d’obesitat infantil del nostre país. L’atractiu principal d’aquest programa és que les intervencions educatives transcendeixen el col·legi: impliquen la participació activa de les famílies i es treballa sobre el menjador escolar i l’entorn per facilitar als escolars l’elecció d’aliments més sans. L’Administració valora en aquests moments estendre el programa a altres comunitats\nPerò no és la primera experiència espanyola en matèria d’educació alimentària pública en escoles. Dos anys abans, el 2004, l’Associació per a la Promoció de Fruites i Hortalisses “5 al dia” va posar en marxa el programa educatiu “5 al dia”, adreçat a tots els centres interessats en la bona alimentació dels infants. L’objectiu no era diferent del de les polítiques europees actuals: canviar els hàbits de consum a favor de la ingesta de fruites i hortalisses dels infants per mitjà de l’educació alimentària en els cicles d’educació infantil i educació primària. Les escoles adherides, a més d’acceptar el compromís d’aplicar el programa pedagògic, havien de comunicar la seva aposta educativa a les famílies i incorporar de forma habitual les fruites i les hortalisses en els menús escolars i transformar-los en saludables. Fins al moment, més de sis milions d’estudiants de més de 20.500 escoles han seguit el programa d’educació en hàbits alimentaris saludables.\nA aquesta iniciativa educativa se suma el programa “Apadrina un col·legi”. La figura del padrí, la representa una entitat pública o privada, vinculada a l’Associació per a la Promoció de Fruites i Hortalisses “5 al dia” i sensibilitzada amb el deteriorament de l’alimentació infantil. La seva activitat principal és responsabilitzar-se, a la seva regió, d’un nombre determinat d’escoles i facilitar-los el finançament perquè puguin disposar del programa educatiu a fi de promocionar el consum de fruites i hortalisses entre els infants.\nEncara que pugui resultar paradoxal, una de les fórmules en què més es confia per a educar en salut i nutrició als més joves, i combatre de manera interactiva l’obesitat, és la mateixa a què s’atribueix l’augment del sedentarisme l’última dècada: els videojocs.\nPer tant, a partir dels videojocs i els jocs en línia sobre alimentació saludable es pretén aprofitar aquests moments d’oci en què els joves recorren a la consola, amb l’objectiu de fomentar tant l’aprenentatge virtual com l’exercici físic. Segons els dissenyadors d’alguns d’aquests videojocs, la fórmula de persuasió verbal sobre el que és bo i el que és dolent per a la salut en els més petits no funciona. No hi ha prou de dir als infants com és de bo menjar verdura, sinó que és necessari canviar, a més del missatge, l’entorn en què se li proporciona aquesta informació, i això s’aconsegueix en la xarxa i mitjançant aquest tipus de jocs educatius.


Sortida naturalística als Aiguamolls de la Moixina\nPOSTPOSADA FINS A NOU AVÍS PER LES MESURES DE CONFINAMENT CONTRA EL COVID-19\nOlot, i la Garrotxa en general, són molt conegudes pels volcans i les fagedes. Però guarda altres racons meravellosos de molt fàcil accés i plens de fauna i flora per gaudir, observar i fotografiar.\nUn d’aquests llocs són els Aiguamolls (o Aiguamoixs) de la Moixina. Amb una guia titulada del Parc Natural de La Garrotxa i ornitòloga experta ens endinsarem en aquest espai per observar, veure, olorar i aprendre de la natura.\nHaurem d’estar atents a tots els moviments, no s’ens escaparà cap au i veurem com preparar la càmera per poder-les fotografiar totes. I això sense parlar dels paisatges en els quals ens endinsarem!\nLa sortida naturalísitca a la Moixina és apte per tothom, molt fàcil i de recorregut pla, està indicada per famílies, aficionats a la fotografia i naturalistes que vulguin descobrir aquest racó de La Garrotxa.\nPunt de trobada: Pàrquing del Parc Nou (Olot) a les 9h.\nEl preu pels nens menors de 12 anys és de 12€.


El perill dels microplàstics i la importància de reduir-los en els processos de rentada - GIRBAU\nEl perill dels microplàstics i la importància de reduir-los en els processos de rentada\nEls microplàstics, que poden trobar-se en productes tan dispars com els cosmètics o els pneumàtics, han estat uns autèntics desconeguts fins fa una dècada. No obstant això, cada vegada són més freqüents els estudis que parlen de la presència de microplàstics en el nostre entorn, des de marees que inunden eks mars, fins a trossos diminuts que contaminen llocs remots com l'Àrtic o tan pròxims com l'aire que respirem.\nLa contaminació per aquesta mena de contaminants, associada a la rentada de peces sintètiques i per tant a la bugaderia, representa el 35% dels microplàstics primaris que es troben en els nostres oceans, suposant un perill per al medi marí i per a totes les criatures que habiten en ell. A més, això genera també un impacte en la vida dels humans ja que, segons els últims estudis, es calcula que ingerim anualment entre 39.000 i 52.000 microplàstics a través del peix que consumim, la qual cosa ha provocat que fins i tot s'arribin a trobar restes d'aquests contaminants en placentes humanes.\nPerò com es produeix aquesta contaminació? La resposta és molt senzilla i és que a través de la rentada es desprenen minúscules fibres de microplàstics dels teixits que impregnen l'aigua. A partir d'aquí, aquests diminuts residus, invisibles a l'ull humà, aconsegueixen sortejar el filtre de les plantes de tractaments d'aigües residuals i arriben als oceans de manera massiva. S'estima que una planta depuradora deixa passar al voltant de 21 mil milions de microfibres plàstiques a l'any el que suposaria, entre els Estats Units i el Canadà, més de 800 tones anuals de minúsculs residus abocats directament a la mar.\nPer això és tan important que, tant bugaderies industrials com fabricants de maquinària i organitzacions governamentals, siguin conscients d'aquesta problemàtica per a poder buscar solucions que ajudin a la protecció del medi ambient, la qual cosa és i serà un dels motors de canvi per al sector industrial global.\nA Girbau comencem a ser conscients dels problemes ambientals que genera la nostra activitat i per això ens hem posat com a objectiu reduir la presència d'aquests microplàstics en els processos de rentada. Aquest propòsit s'engloba dins de l'agenda de sostenibilitat a diversos anys vista amb l'objectiu de reduir la nostra petjada de carboni a 0.\nLa innovació es basa en la cerca de noves solucions tant per a millorar aspectes de la vida quotidiana com per a buscar eines que contribueixin a construir un futur més sostenible per a preservar el nostre planeta. Per a això, a Girbau apostem fort per la innovació com a motor per a preservar l'activitat econòmica i avançar cap a la sostenibilitat global.\nQuè li demanaries a una rentadora al segle XXI?


Els errors en la instrucció invaliden les proves d’un cas de blanqueig de diners\nDiumenge 19, Maig de 2013 10:03 Versió impresa\nCodi: Please wait...\tBondia.ad és propietat de La Veu del Poble S.A., Na Maria Pla i Ciutat de Consuegra, AD500 Andorra la Vella, Principat d'Andorra. Contacte a 00376808888 o per email a bondia@bondia.ad\tEls errors en la instrucció invaliden les proves d’un cas de blanqueig de diners\tNacional\t- Societat\tTwitterSocButtons v1.5\n“Les proves del primer aute són nul·les per manca de control judicial. Em quedo sense proves i, per tant, retiro totes les acusacions”. Amb aquestes paraules, el ministeri fiscal va donar ahir per acabada la vista oral al Tribunal de Corts en un cas de blanqueig de diners, suposadament provinents del narcotràfic, després de comprovar diversos errors en la fase d’instrucció del cas. Davant d’aquest fet, el president del tribunal va ordenar la llibertat immediata de les dues persones, de les nou acusades, que encara estaven empresonades.Des de l’inici de la vista els diferents lletrats defensors van posar de relleu els errors que s’havien comès durant la fase d’instrucció i pels quals demanaven la nul·litat de les proves, ja que afectaven a drets fonamentals de les persones, com el del secret de comunicació. El retard en les notificacions al fiscal sobre l’inici de les intervencions telefòniques, que segons els advocats ha de ser “immediata” per poder “garantir els drets d’aquestes persones”, la manca del control de la pràctica d’aquestes proves per part de la batllia, ja que com van indicar només rebia “informes cada dos mesos quan s’havia de renovar el permís”, van ser alguns dels aspectes que van poder assenyalar des de la defensa. A més, el president del tribunal, a petició dels integrants de la defensa, va comprovar el llibre de registre del control de comunicacions i va confirmar que el primer aute, datat en 4 de maig del 2010, no figurava en el registre. Un aute del qual depenia tot el procés d’instrucció i del qual havien derivat la resta d’autes i actuacions per part de la batllia.Per la seva part, el fiscal va indicar que gràcies a les escoltes telefòniques, iniciades per saber si un policia facilitava informació personal d’una persona concreta a un tercer, van poder destapar aquest cas de blanqueig de diners. Va indicar que, suposadament, aquestes persones havien blanquejat 4,5 milions d’euros durant el 2008 i el 2010, i també van conèixer dues operacions de droga. La darrera, segons el ministeri fiscal, el 2009, amb 46 quilos de droga valorada en més de “620 milions d’euros”. Tot i que per al fiscal les proves eren concloents, aquestes van quedar en no-res després de certificar els errors de la fase d’instrucció. De fet, va arribar a afirmar que “si les proves no són nul·les, tot quadra”.Amb aquest final de la vista oral, un dels lletrats defensors va posar de manifest el bon funcionament de l’estat de dret. “S’han garantit els drets de les persones”, va assenyalar l’advocat, posant de relleu la tasca realitzada en la sessió d’ahir del fiscal, reconeixent la invalidesa de les proves, i va assegurar que, si s’hagués fet el procediment de forma correcta, “el fiscal hagués garantit els seus drets”.A més, la sessió va posar de manifest la necessitat de legislar l’ús del control telefònic. Segons va indicar l’advocat defensor, “tenim una màquina que vigila totes les comunicacions del país, sense control” i va recordar que això requereix “un emparament legal”. Un altre punt feble i qüestionat ahir va ser el registre de dades per part de l’STA i pel qual també va demanar una legislació. En aquest sentit, va indicar que altres països, com Espanya, Estats Units, França o el Regne Unit ja tenen lleis en aquest àmbit.\nConfirmades les sentències en dos casos per estafaEl Tribunal Superior va confirmar l’absolució, dictada per Corts, en un cas d’administració deslleial i estafa en què estava acusat un home per haver emès factures falses per justificar alguns xecs. L’acusació particular havia recorregut l’absolució al·legant indefensió i que no s’havien tingut en compte proves “concloents”. També es va confirmar la pena d’un any de presó per estafa per a una dona que va pagar diferents compres amb xecs sense fons.\nCISA - LOCAL AL CENTRE DE ST.JULIÀLocals comercials - Local comercial al centre de Sant Julià 90m² aproximadament, i un bany. Disponibilitat immediata....CISA - APARTAMENT A ARINSAL ( LA MASSANA )Habitatges - Apartament molt acollidor situat en una zona residencial d'Arinsal. Consta de dos dormitoris dobles,...CISA - APARTAMENT A CANILLOHabitatges - Acollidor apartament al centre de Canillo. Molt assoleiat, consta de un dormitori doble amb armaris ...Publica el teu anunciMés\tEnquesta de la setmana


El Govern aprova el restabliment de les delegacions al Regne Unit i Irlanda, Alemanya, Itàlia, França, Suïssa i els Estats Units d'Amèrica - Sala de premsa. Generalitat de Catalunya\nEl Govern aprova el restabliment de les delegacions al Regne Unit i Irlanda, Alemanya, Itàlia, França, Suïssa i els Estats Units d'Amèrica\nquery_builder 26 juny 2018 15:43\nEl Departament d’Acció Exterior, liderat pel conseller Ernest Maragall, posa en marxa la primera fase d’urgència del pla de desplegament de les delegacions del Govern a l’exterior\nEl pla de desplegament contempla dues fases més que reforçaran, consolidaran i augmentaran l’estructura i la presència del Govern a l’exterior\nLes delegacions a l’exterior resten associades orgànicament a la Secretaria d’Acció Exterior i de la Unió Europea del Departament d’Acció Exterior\nEl Govern ha aprovat avui el decret que permetrà reobrir les delegacions al Regne Unit i Irlanda, Alemanya, Itàlia, França, Suïssa i els Estats Units d’Amèrica, eliminades arran de l’aplicació de l’article 155 per part del Govern espanyol.\nAmb aquest acord, el Departament d’Acció Exterior, Relacions Institucionals i Transparència, liderat pel conseller Ernest Maragall, posa en marxa la primera fase d’urgència del pla de desplegament de les delegacions del Govern a l’exterior.\nTal i com ja va avançar el conseller d’Acció Exterior, Ernest Maragall, l’objectiu principal d’aquesta fase inicial és reparar els efectes de l’aplicació de l’article 155 i, recuperar i desplegar l’acció exterior de Catalunya de manera imminent. En aquest sentit, l’acord d’avui permetrà garantir la presència exterior de la Generalitat en aquests territoris i davant les instàncies multilaterals més significatives, amb l’objectiu de defensar-hi els interessos de Catalunya i afavorir la internacionalització de la seva economia, cultura i coneixement.\nTal i com contempla el decret de reestructuració del Departament, aprovat fa una setmana, les delegacions a l’exterior resten associades orgànicament a la Secretaria d’Acció Exterior i de la Unió Europea.\nEl decret aprovat avui restableix la denominació i les funcions prèvies de les delegacions, així com també l’organització, l’estructura, el funcionament, el règim jurídic, i el règim econòmic financer i pressupostari, que permetran restablir i desplegar les tasques corresponents en l’àmbit exterior de manera eficaç i eficient, amb transparència i seguretat jurídica.\nLa recent reactivació de la delegació de Brussel·les i l’aprovació del decret d’avui s’emmarquen en la primera fase d'urgència del pla de desplegament de representació de Catalunya a l’exterior en què el Departament d’Acció Exterior està treballant.\nAquest pla de desplegament contempla dues fases més que reforçaran, consolidaran i augmentaran l’estructura del Govern a l’exterior. La segona fase preveu la consolidació i nova visibilitat en l'escena internacional amb delegacions, corresponsalies o enviats específics a París, Portugal, els Balcans, els Països nòrdics o fins i tot en zones d'altres continents en els pròxims mesos. I la tercera fase serà la d’expansió, que preveu obrir noves seus i tenir noves figures de presència en punts geogràfics com el Mediterrani, l'Orient Mitjà, els països asiàtics o l'Amèrica Llatina.


Jornada sobre la sostenibilitat en el sector turístic. Departament d'Empresa i Coneixement\nEn el marc de l’Any del Turisme Sostenible la Direcció General de Turisme i la Direcció General de Qualitat Ambiental i Canvi Climàtic, van organitzar el passat 29 de maig a Barcelona un acte de reconeixement a aquelles organitzacions que han fet l’esforç per aconseguir una certificació Ecolabel o EMAS mitjançant el lliurament d’un certificat commemoratiu.\nAquest certificats reconeixen la bona feina feta en el camp del medi ambient. Els certificats van ser lliurats pels consellers de d’Empresa i Coneixement, Jordi Baiget i de Territori i Sostenibilitat, Josep Rull.\nLa Comissió Europea fa 25 anys va crear l’Etiqueta ecològica de la UE (Ecolabel) i el Sistema comunitari de gestió i auditoria ambiental (EMAS). Aquestes eines han ajudat a millorar la competitivitat del sector del turisme, generant riquesa amb el màxim respecte amb l’entorn.\nDes de la seva implantació a nivell europeu, Catalunya ha apostat fortament per reconèixer aquestes certificacions. En el camp del turisme, 100 establiments catalans han aconseguit diferents certificacions que els acredita com a respectuosos amb el medi ambient. De fet, més de la meitat dels hotels i cases rurals de l’Estat espanyol amb Ecolabel es troben al nostre país, i representen el 5% de tot Europa (23 de 479). A més, el 30% de les llicències d’Ecolabel a Catalunya pertanyen al sector del turisme.\nL’Agència Catalana de Turisme està impulsant també la certificacions de sostenibilitat en el sector turístic oferint gratuïtat a les quotes d’adhesió als programes de l’Agència Catalana de Turisme per a aquelles empreses que acreditin tenir l’Ecolabel vigent.\nEl turisme sostenible inclou altres aspectes igual d’importants com el social o l’econòmic. L’aspecte social i econòmic en el camp del turisme sostenible és molt important ja que genera ocupació local i noves activitats econòmiques que generen riquesa al territori alhora que es manté un creixement que no perjudiqui a les generacions futures.\nEl dia 31 de maig a Brussel·les va tenir lloc una jornada sobre Ecolabel en la que va participar la senyora Belinda Parris, titular de l’establiment l’Avenc de Tavertet, com a exemple de bona pràctica, per compartir la seva experiència amb UE Ecolabel i per donar consells i respostes a la resta de participants de la taula rodona.\nPrograma de l'acte de la Jornada Certificats lliurats


Informatiu Balear - 26/11/19 - RTVE.es\nUn home llança líquid inflamable a una dona i li cala foc. La víctima és una indigent de 70 anys amb cremades al 20% del cos.\nPer primera vegada, el Parlament no aconsegueix aprovar per unanimitat una declaració institucional contra la violència de gènere.\nEspanya no va emetre correctament l'euroordre per l'entrega del raper a la justícia espanyola.\nAvui han començat les obres de demolició de l'edifici matern-infantil de l'antic hospital de Son Dureta.\nCort reconvertirà la plaça del Mercat en zona ACIRE i estudia transformar el carrer de Nuredduna en un eix cívic.\nEl certamen nacional de cuina Bocuse d'Or se celebra avui a l'Escola d'Hoteleria.\nConcentració per condemnar la brega que es produí dissabte passat a un partit de juvenils a Campos.\nAl temps, tenim un ambient semi primaveral amb temperatures màximes que freguen els 20 graus.. Reduïda presència de niguls. Demà les temperatures mínimes seguiran pujant. El pronòstic ve marcat per un front que podria deixar alguna precipitació feble aquesta nit a la zona d'Artà i a Menorca. El vent bufa de llebeig.\nver más sobre "Informatiu Balear - 26/11/19" ver menos sobre "Informatiu Balear - 26/11/19"\nInformatiu Balear 2 - 22/01/20\n12:34 - 22 ene 2020\nInformatiu Balear - 22/01/20\n30:01 - 22 ene 2020\nInformatiu Balear 2 - 21/01/20\n30:29 - 21 ene 2020\nInformatiu Balear 2 - 20/01/20\nInformatiu Balear - 20/01/20\n28:22 - 20 ene 2020\nEl temps a les Illes Balears - 22/01/20\n03:48 - 22 ene 2020\nInformatiu Balear en 2' - 22/01/20\nEl temps a les Illes Balears - 21/01/20\n04:29 - 21 ene 2020\nInformatiu Balear en 2' - 21/01/20\nEl temps a les Illes Balears - 20/01/20\n04:37 - 20 ene 2020\nInformatiu Balear en 2' - 20/01/20\n03:06 - 20 ene 2020\nLos últimos 10.663 programas de Informatiu balear\nNuevo Informatiu Balear 2 - 22/01/20 Completo 12:34 8% ayer\nInformatiu Balear 2 - 22/01/20 ayer Es reprèn la recerca del barranquinsta de 27 anys desaparegut l'horabaixa del dilluns al Torrent de Na Mora. També se cerca a dues persones a Eivissa. Un jove britànic desaparegut a Cala ...\nNuevo Informatiu Balear - 22/01/20 Completo 30:01 8% ayer\nInformatiu Balear - 22/01/20 ayer Es reprèn la recerca del barranquinsta de 27 anys desaparegut l'horabaixa del dilluns al Torrent de Na Mora. També se cerca a dues persones a Eivissa. Un jove britànic desaparegut a Cala ...\nNuevo El temps a les Illes Balears - 22/01/20 Fragmento 3:48 8% ayer\nEl temps a les Illes Balears - 22/01/20 ayer Al temps, la borrasca Glòria s'allunya progressivament després de provocar molts danys a Balears. A la mar les ones han superat els 14 metres i a llocs com Lluc, a Escorca, s'han recollit 33...\nNuevo Informatiu Balear en 2' - 22/01/20 Fragmento 3:18 8% ayer\nInformatiu Balear en 2' - 22/01/20 ayer Es reprèn la recerca del barranquinsta de 27 anys desaparegut l'horabaixa del dilluns al Torrent de Na Mora. També se cerca a dues persones a Eivissa. Un jove britànic desaparegut a Cala ...\nNuevo Informatiu Balear 2 - 21/01/20 Completo 12:14 8% pasado martes\nInformatiu Balear 2 - 21/01/20 pasado martes La borrasca Glòria deixa un desaparegut a Sóller i ones per damunt els edificis a Portocolom. Els hotelers alerten Pedro Sánchez si deroga la reforma laboral o puja el salari mínim. Ar...\nNuevo Informatiu Balear - 21/01/20 Completo 30:29 8% pasado martes\nInformatiu Balear - 21/01/20 pasado martes La borrasca Glòria deixa un desaparegut a Sóller i ones per damunt els edificis a Portocolom. Els hotelers alerten Pedro Sánchez si deroga la reforma laboral o puja el salari mínim. Ar...\nNuevo El temps a les Illes Balears - 21/01/20 Fragmento 4:29 8% pasado martes\nEl temps a les Illes Balears - 21/01/20 pasado martes La borrasca Glòria deixa un desaparegut a Sóller i ones per damunt els edificis a Portocolom.\nNuevo Informatiu Balear en 2' - 21/01/20 Fragmento 2:44 8% pasado martes\nInformatiu Balear en 2' - 21/01/20 pasado martes La borrasca Glòria deixa un desaparegut a Sóller i ones per damunt els edificis a Portocolom. Els hotelers alerten Pedro Sánchez si deroga la reforma laboral o puja el salari mínim. Ar...\nNuevo Informatiu Balear 2 - 20/01/20 Completo 11:57 8% pasado lunes\nInformatiu Balear 2 - 20/01/20 pasado lunes Informatiu Balear segona edició\nNuevo Informatiu Balear - 20/01/20 Completo 28:22 8% pasado lunes\nInformatiu Balear - 20/01/20 pasado lunes Informatiu Balear\nNuevo El temps a les Illes Balears - 20/01/20 Fragmento 4:37 8% pasado lunes\nEl temps a les Illes Balears - 20/01/20 pasado lunes El temps a les Illes Balears\nNuevo Informatiu Balear en 2' - 20/01/20 Fragmento 3:06 8% pasado lunes\nInformatiu Balear en 2' - 20/01/20 pasado lunes L'Informatiu Balear en 2 minuts\nEl temps a les Illes Balears - 16/01/20 Fragmento 4:12 8% pasado jueves\nInformatiu Balear - 16/01/20 Completo 29:10 8% pasado jueves\nInformatiu Balear en 2' - 16/01/20 Fragmento 2:31 8% pasado jueves\n> Informatiu Balear - 26/11/19


La Delegació del govern espanyol a les Balears ha despatxat 3.600 sancions de les 24.000 que van posar els cossos policials\nUn agent de la Policia Nacional a un carrer de Palma. Isaac Buj\nPalmaLa Delegació del govern espanyol a les Illes Balears ha tramitat 3.600 de les 24.000 multes que els cossos policials van posar durant el primer estat d'alarma (entre el 14 de març i el 21 de juny de 2020), és a dir, un 15%. No obstant això, de les que s'han gestionat, un 97% s'han resolt. Concretament, 2.655 de les 3.600 han conclòs en una sanció per vulnerar la Llei de protecció de la seguretat ciutadana. Això vol dir que tres de cada quatre resolucions emeses han acabat en sanció i que les 789 restants es van acollir al pagament anticipat de la multa.\nDavant això, la delegació del govern espanyol recorda en un comunicat que "el tràmit d'un expedient sancionador requereix una feina ingent, atès que segueix un procés pautat que inclou dues fases d'al·legacions amb les seves propostes de resolució corresponents". Per això, ara les delegacions de l'Estat inicien un pla de reforç per continuar tramitant la resta de denúncies que finalment van prosperar. Cal recordar que les sancions que es van posar en el segon estat d'alarma les han de tramitar les comunitats autònomes.\nPel que fa al conjunt de l'Estat, el Ministeri de l'Interior ha informat que de les gairebé 482.000 actes tramitades, unes 172.500 s'han resolt amb sanció, prop de 88.000 han estat traslladades a altres administracions (autonòmiques i locals) i unes 11.000 s'han arxivat. A més, hi ha més de 54.000 expedients que encara estan en fase d'instrucció i uns 156.000 en què l'instructor ha conclòs que no esqueia iniciar diligències sancionadores.\nSense afany recaptador\nAixí mateix, Interior recorda que si bé les propostes de sanció que van posar la Policia Nacional, la Guàrdia Civil i les policies locals van arribar a triplicar el balanç habitual del trimestre, estan més adreçades a garantir el compliment de les restriccions de mobilitat i no tant a recaptar ni penalitzar. En aquest sentit, asseguren que l'objectiu es va aconseguir, atès que mentre que la setmana anterior a la declaració de l'estat d'alarma el ritme de contagis creixia a un 35% de mitjana, a final d'abril va caure al 5% i el mes de juny a l'1%.\nestat d'alarma Policia Delegació del govern espanyol